Source: http://www.zvolen.sk/?program=51&module_action__0__id_ci=158828
Timestamp: 2018-10-19 12:21:03+00:00
Document Index: 3839031

Matched Legal Cases: ['§ 117', '§ 62', '§ 66', '§ 10', '§ 8', '§ 77', '§ 99', '§ 61', '§ 140']

STAVEBNÉ POVOLENIE "Zateplenie obvodového plášťa BD, Lieskovská cesta 12, Zvolen"
STAVEBNÉ POVOLENIE Zateplenie obvodového plášťa BD, Lieskovská cesta 12, Zvolen
SÚ 731/2018-3-rozh.Po
Zvolen, dňa 29.03.2018
Mesto Zvolen, ako stavebný úrad príslušný podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len "stavebný zákon"), v stavebnom konaní preskúmal podľa § 62 stavebného zákona žiadosť o stavebné povolenie, ktorú dňa 24.01.2018 podali jednotliví vlastníci bytov a nebytových priestorov v bytovom dome na ul. Lieskovská cesta 2356/12, Zvolen združení v Spoločenstve vlastníkov bytov, Lieskovská cesta 12, IČO 35988894, Lieskovská cesta 2356/12, 960 01 Zvolen (ďalej len "stavebník"), a na základe tohto preskúmania vydáva podľa § 66 stavebného zákona a § 10 vyhlášky č. 453/2000 Z.z., ktorou sa vykonávajú niektoré ustanovenia stavebného zákona
"Zateplenie obvodového plášťa BD, Lieskovská cesta 12, Zvolen"
(ďalej len "stavba") na pozemku evidencie katastra nehnuteľností register "C" parc. č. 4972/5 v katastrálnom území Zvolen.
Jedná sa o bytový dom, ktorý sa nachádza vo Zvolene na ulici Lieskovská cesta 2356/12. Bytový dom je zrealizovaný v konštrukčnej sústave T06B -B-BB, obdĺžnikového pôdorysu s plochou strechou, a jedným technickým podlažím a 8-mimi nadzemnými podlažiami. Bytový dom spolu s bytovým domom súp. č. 4004 tvoria jednu stavbu, no sú vedené ako dve samostatné stavby, pretože každá má vlastné súpisné číslo. Stavby majú spoločnú stredovú stenu domu. Štítová (južná ) stena je zateplená kontaktným zatepľovacím systémom o hr. 50 mm.
V projekte sa uvažuje so zateplením fasád bytového domu, ktoré sa zateplia polystyrénom EPS v hr. 180 mm - priečelia v kombinácii s minerálnou vlnou hr. 180 mm v nárožiach, v úrovni stropov, ako aj nad výšku 22,5 m nad terénom. V minulosti už zateplená štítová stena z polystyrénom v hr. 50 mm sa doplní polystyrénom EPS 100 mm. Strop nad 1.NP bude zateplený kombidoskami KD 3/100 v hr. 100 mm. Markíza pred vstupom bude zateplená kontaktným zatepľovacím systémom polystyrén EPS F70 v hr. 50 mm. Loggie budú zateplené extrahovaným polystyrénom hr. 40 mm. Bleskozvod na streche bude doplnený a zrekonštruovaný.
Spôsob uskutočnenia stavby: dodávateľsky prostredníctvom k tomu oprávnenej osoby na vykonávanie stavebných prác podľa osobitných predpisov, s výkonom vedenia uskutočňovania stavby stavbyvedúcim. Zhotoviteľa stavby oznámi stavebník písomne stavebnému úradu v lehote do 15-ich dní od ukončenia výberového konania.
určenom. Na území mesta Zvolen je to možné na riadenej skládke odpadu v k.ú. Zvolenská Slatina.
So vzniknutými odpadmi je potrebné nakladať v súlade s platnou legislatívou v odpadovom hospodárstve – dodržiavať príslušné ustanovenia zákona č. 79/2015 Z.z. o odpadoch a s ním súvisiacich všeobecne záväzných právnych predpisov. Pri nakladaní s odpadmi je potrebné rešpektovať hierarchiu odpadového hospodárstva. Dočasné zhromažďovanie stavebných odpadov a iných odpadov súvisiacich s prácami vykonávanými v rámci stavebných úprav pri obnove bytového domu je do doby ďalšieho nakladania s nimi možné len na pozemkoch ku ktorým má stavebník vlastnícke, resp. iné právo k tomu ho oprávňujúce. So stavebnými odpadmi, ktorých vznik
Pri realizácii stavby zabezpečiť také opatrenia aby nedošlo k škodám na susedných nehnuteľnostiach.
Pred začatím zemných prác je potrebné 30 dní vopred požiadať Mestský úrad vo Zvolene odbor výstavby, životného prostredia a dopravy, o vydanie rozkopávkového povolenia v zmysle § 8 ods. 1 zákona č. 135/1961 Zb. o pozemných komunikáciách v znení neskorších predpisov.
Odvedenie dažďových vôd z upraveného terénu riešiť tak, aby nedošlo k poškodzovaniu susedných pozemkov, alebo stavieb.
Stavebnú suť získanú pri stavebných prácach je potrebné zneškodniť na zariadení pre to
sa predpokladá v dôsledku prác vykonávaných v rámci stavebných úprav pri obnove bytového domu je potrebné nakladať v súlade s § 77 zákona č. 79/2015 Z.z. o odpadoch. V prípade kolaudácie bude ku kolaudačnému konaniu potrebné požiadať o vydanie vyjadrenia podľa § 99 ods. 1 písm. b) bod 5 zákona č. 79/2015 Z.z. o odpadoch. V žiadosti bude okrem iných, zákonom stanovených náležitostí potrebné deklarovať spôsob naloženia s odpadmi vzniknutými v priebehu prác súvisiacich so stavebnými úpravami pri obnove bytového domu, resp. pri prípadných ďalších súvisiacich činnostiach.
V prípade výskytu chránených živočíchov (skoro všetky druhy vtákov, hlavne belorítka domová, dažďovníky +netopiere) pri realizácii stavebných prác je potrebné bezodkladne kontaktovať pracovisko Štátnej ochrany prírody SR, Správa CHKO Poľana, ktoré zabezpečí usmernenie postupu stavebných prác a riešenie daného problému- podľa vyjadrenie Okresného úradu Zvolen, odbor starostlivosti o životné prostredie č.j.: OU-ZV-OSZP-2017/014327-2.vyj. zo dňa 30.10.2017.
Dňa 24.01.2018 podal stavebník stavebnému úradu žiadosť o vydanie stavebného povolenia predmetnej stavby; týmto dňom bolo začaté stavebné konanie.
Stavebný úrad oznámil listom č.j.. SÚ 731/2018-2-ozn.Po zo dňa 13.025.2018 začatie stavebného konania všetkým známym účastníkom konania a dotknutým orgánom. Stavebný úrad podľa ustanovení § 61 ods. 2 stavebného zákona upustil od ústneho pojednávania a miestneho zisťovania, pretože pomery staveniska mu boli dobre známe a žiadosť poskytovala dostatočný podklad pre riadne a spoľahlivé posúdenie navrhovanej stavby. Zároveň stanovil lehotu 5 dní odo dňa doručenia tohto oznámenia, v ktorej môžu účastníci konania uplatniť svoje námietky a pripomienky a dotknuté orgány a organizácie svoje stanoviská.
Stavebný úrad pri posudzovaní žiadosti o vydanie tohto rozhodnutia vychádzal z predloženej projektovej dokumentácie pre stavebné povolenie vypracovanej k tomu oprávnenými osobami, schválená v konaní k tomuto povoleniu a prerokovanú s dotknutými orgánmi (§ 140a stavebného zákona), v súlade s vyhláškou MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, v súlade s vyhláškou MŽP SR č. 453/2000 Z.z., ktorou sa vykonávajú niektoré ustanovenia stavebného zákona.
Stavebný úrad v priebehu stavebného konania nezistil dôvody, ktoré by bránili vydaniu stavebného povolenia stavby. Stavebný úrad preto rozhodol tak, ako je uvedené vo výroku tohto rozhodnutia. V konaní bolo zistené, že povolením stavby nie sú ohrozené práva a oprávnené záujmy známych účastníkov konania. Predloženú dokumentáciu spracovala oprávnená osoba. K povoleniu stavby sa vyjadrili: ORHaZZ Zvolen, Okresný úrad Zvolen, odbor starostlivosti o životné prostredie. Ich stanoviská nie sú záporné ani protichodné.